Baguio City- Ipanpanakkel dagiti kabagyanna ni FilAm choreographer Napoleon Dumo kalpasan a nakaawat daytoy iti pamadayaw kas Best Choreographer iti 2014 Creative Emmy Award.
Ni Dumon ket maysa a FilAm a ti ama-na ket maysa a Pilipino manipud iti syudad ti Baguio.
Sigun kenni Lhan-lyn Dumo-Co, kabagyan ni Napoleon, nalaus ti kinaragsakda gaputa kamaudiananna ket nagun-od ni Napoleon ken ti asawana a ni Tabitha ti nabayagen nga arapaapda a pamadayaw.
Kinunana a manmanu nga agawid ditoy Pilipinas ti pamilya Dumo gapu iti hectic nga shedule dagitoy.
Naamuan a nabigbig ti agasawa a Dumo iti awag a "Nappytabs" a nagserbi kas supervising choreographer iti lima a season ti sikat a dance show a "So You Think You Can Dance" sadiay Amerika.
ilo_Latn ilo_Latn ilo_Latn ilo_Latn ilo_Latn